CELEX: 62010CO0199
Language: sk
Date: 2010-11-22 00:00:00
Title: Uznesenie Súdneho dvora (piata komora) z 22. novembra 2010.#Secilpar - Sociedade Unipessoal SL proti Fazenda Pública.#Návrh na začatie prejudiciálneho konania: Supremo Tribunal Administrativo - Portugalsko.#Článok 104 ods. 3 prvý pododsek rokovacieho poriadku - Články 56 ES a 58 ES - Zdanenie dividend - Zrážková daň - Vnútroštátna daňová právna úprava stanovujúca oslobodenie dividend vyplatených spoločnostiam rezidentom od dane.#Vec C-199/10.

Uznesenie Súdneho dvora (piata komora) z 22. novembra 2010 – Selipar – Sociedade Unipessoal/Fazenda Pública
      (vec C‑199/10)
      „Článok 104 ods. 3 prvý pododsek rokovacieho poriadku – Články 56 ES a 58 ES – Zdanenie dividend – Zrážková daň – Vnútroštátna daňová právna úprava stanovujúca oslobodenie dividend vyplatených spoločnostiam rezidentom od dane“
      1.                     Právo Spoločenstva – Zásady – Rovnosť zaobchádzania – Diskriminácia na základe štátnej príslušnosti – Vzťah medzi článkom
            12 ES a článkami 43 ES a 56 ES (články 12 ES, 43 ES a 56 ES) (pozri body 23, 24)
      2.                     Voľný pohyb kapitálu – Obmedzenia – Daňová právna úprava – Daň z príjmov právnických osôb – Zdanenie dividend (články 56 ES
            a 58 ES) (pozri body 36 – 38, 40, 41, 43 a výrok)
      Predmet
      
         
               Návrh na začatie prejudiciálneho konania – Supremo Tribunal Administrativo – Zlučiteľnosť vnútroštátnej daňovej právnej úpravy
                  týkajúcej sa zdanenia dividend, ktoré vypláca spoločnosť rezident spoločnosti príjemcovi – nerezidentovi, ktorý má podiel
                  na základnom imaní vyplácajúcej spoločnosti nižší ako 25 %, s článkami 12 ES, 43 ES, 56 ES, článkom 58 ods. 3 ES (teraz články
                  18, 49, 63 a článok 65 ods. 3 ZFEÚ) a s článkom 5 ods. 1 smernice Rady 90/435/EHS z 23. júla 1990 o spoločnom systéme zdaňovania
                  uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, s. 6;
                  Mim. vyd. 09/001, s. 147) – Zdanenie zrážkovou daňou so sadzbou 15 %, ktoré stanovuje zmluva o zamedzení dvojitého zdanenia
                  uzavretá medzi dvoma dotknutými štátmi – Oslobodenie dividend vyplatených spoločnostiam rezidentom
               
            Výrok
      Články 56 ES a 58 ES sa majú vykladať v tom zmysle, že bránia daňovému režimu vyplývajúcemu zo zmluvy o zamedzení dvojitého
         zdanenia uzavretej medzi dvoma členskými štátmi, ktorý stanovuje zrážkovú daň vo výške 15 % z dividend rozdeľovaných spoločnosťou
         so sídlom v jednom členskom štáte v prospech spoločnosti príjemcu so sídlom v inom členskom štáte, zatiaľ čo vnútroštátna
         právna úprava prvého uvedeného členského štátu oslobodzuje od tejto zrážkovej dane dividendy vyplatené spoločnosti príjemcovi
         – rezidentovi. Nie je to inak, ani keď zrážková daň môže byť započítaná na daň dlžnú v druhom členskom štáte do výšky rozdielneho
         zaobchádzania. Vnútroštátnemu súdu prislúcha overiť, či je takáto neutralizácia rozdielneho zaobchádzania realizovaná uplatňovaním
         všetkých ustanovení zmluvy o zamedzení dvojitého zdanenia a predchádzaní daňových únikov v oblasti daní z príjmov, uzavretej
         26. októbra 1993 medzi Portugalskou republikou a Španielskym kráľovstvom.